Komisia pre posudzovanie projektov na rozvoj vzdelávania, športu, kultúry, sociálnej oblasti a životného prostredia – Grantová komisia – ( KPP)

Zápisnica zo zasadnutia
Grantovej komisie mestskej časti Bratislava - Ružinov
konanej dňa 11.05.2016

Prítomní:  podľa  prezenčnej listiny: 
PaedDr. Mária Barancová, Dr. Pavol Jusko, Mgr. Petra Palenčárová, Ing. Martin Patoprstý,                                     Ing. arch. Lucia Štasselová, Ing. Peter Turlík

Ospravedlnený: MVDr. Marián Gajdoš

PROGRAM:
  
1.  Prerokovanie   štatútu  Komisie   pre  posudzovanie projektov na rozvoj vzdelávania, športu,    
     kultúry, sociálnej  oblasti  a   životného   prostredia   v   zmysle  schváleného  VZN mestskej  
     časti  Bratislava  –  Ružinov č. 7/2015 zo dňa 6.10.2015 o poskytovaní finančných dotácií  a
     grantov z rozpočtu mestskej časti Bratislava – Ružinov.
2. Rôzne

K bodu 1/ 

a) Predsedníčka   grantovej   komisie   spracuje   podklady   pre  diskusiu  o dodatočnej politike  
    mestskej časti Bratislava – Ružinov na ďalšie zasadnutie grantovej komisie.

b) Tajomníčka grantovej komisie skonzultuje s právnym odborom v navrhovanom znení štatútu znenie textu v ČL.I.: „Komisia pre posudzovanie projektov na rozvoj vzdelávania, športu, kultúry, sociálnej oblasti a životného prostredia je zložená z poslancov miestneho zastupiteľstva mestskej časti Bratislava – Ružinov a z ďalších členov zvolených miestnym zastupiteľstvom mestskej časti Bratislava – Ružinov (ďalej len „miestne zastupiteľstvo“). Členov komisie volí a odvoláva miestne zastupiteľstvo.“
a
ČL.V ods. 2) : „Grantová komisia má 7 členov volených z poslancov miestneho zastupiteľstva a z ďalších osôb zvolených miestnym zastupiteľstvom. Komisia je zložená z predsedu, podpredsedu a členov.“
či po vyňatí  textu: ... a z ďalších členov zvolených miestnym zastupiteľstvom mestskej časti Bratislava – Ružinov (ďalej len „miestne zastupiteľstvo“)  je v rozpore s legislatívou. 

Po konzultácii s právnym odborom nie je možné vyňať text, nakoľko je to v rozpore so zákonom o obecnom zriadení  č. 369/1990 §15 ods. 2).

Členovia grantovej komisie  ďalej  prerokovali:

c)   ČL.IV ods. 5: „Grantová  komisia  vykonáva kontrolu   dodržiavania  VZN  a  kontrolu  realizácie  projektov,  na  ktoré  bola   poskytnutá dotácia alebo grant.“   
      Odstraňuje sa celý text. 
Po  konzultácii  s  právnym  odborom  nie  je možné  vyňať text, nakoľko  je  to v rozpore s §12 
ods. 2) VZN č. 7/2015.
      
d)	ČL.VI ods. 8: „Každý člen komisie má jeden hlas. Člen komisie môže písomne splnomocniť iného člena komisie, aby za neho hlasoval.“
      Z textu sa odstraňuje veta ... Člen komisie môže písomne splnomocniť  iného člena  komisie, 
      aby za neho hlasoval.“ 

e)   ČL.VI ods. 9: „Podľa rozhodnutia grantovej  komisie možno po riadnom zasadnutí komisie     
       uskutočniť   hlasovanie  aj  pomocou elektronickej pošty.“
       Znenie  textu  sa  dopĺňa o nasledovné ... s výnimkou  rozhodovania  prideľovania grantu a
       dotácie. 

f)	Dopĺňa sa nový ods.9) ČL.VII „Za zhotovenie záznamu je zodpovedný tajomník komisie a predseda komisie svojim podpisom potvrdzuje správnosť“.

Tajomníčka komisie zabezpečí súlad medzi internou smernicou a zmluvami v oblasti kontroly grantov a dotácií pre rok 2017.

K bodu 2 /

a)   Grantová   komisia   opätovne žiada o elektronický prístup k ukladaným dátam v zasadačke 
       rokovania komisie a zabezpečenia  prenosného  notebooku  pre potreby Grantovej komisie.

b)	Predsedníčka komisie poverila tajomníčku o  vypracovanie harmonogramu realizácií  podporených grantov na mesiac júl – august – september – október – november pre naplánovanie výjazdových komisií.
Tajomníčka komisie bude oboznamovať grantovú komisiu o konaní koncertov a iných podujatí.

c)	Člen grantovej komisie pán Dr. Jusko poukazuje na nezverejnenie zápisnice z 4.4.2016 a 18.4.2016.
Zápisnica zo 4.4.2016 bola na pokyn predsedníčky stiahnutá.
Zápisnica z 18.4.2016 nie je predsedníčkou komisie podpísaná.

d)	Člen grantovej komisie pán Dr. Jusko nesúhlasí s pridelením grantu č.12/2016 pre Tanečný športový klub M+M Bratislava pri ZŠ Ostredkova 14 a to z dôvodu cit: „1. Nebol prerokovaný na riadnej komisii 18.4.2016. 2. Nesúhlasím s pridelením týchto prostriedkov (hodnotil som ho) a teda boli lepšie projekty, ale na základe intervencie jedného poslanca (nečlena) boli pridelené finančné prostriedky tomuto projektu“. 

                                                                                                Ing. arch. Lucia Štasselová v.r.
                                                                                                     predsedníčka komisie                                                       

V Bratislave 13.05.2016
Zapísala: Ing. Dominika Slezáková v.r.